**მომსახურების ხელშეკრულება N [ნომერი]**

ქ. თბილისი [თარიღი]

1. **ხელშეკრულების მხარეები**

|  |  |  |
| --- | --- | --- |
|  | **დამკვეთი:** |  |
|  | სახელწოდება (საფირმო): | [?] |
|  | საიდენტიფიკაციო ნომერი: | [?] |
|  | იურიდიული მისამართი: | [?] |
|  | საფოსტო (ფაქტიური) მისამართი: | [?] |
|  | **წარმომადგენელი (ხელმომწერი):** |  |
|  | სახელი გვარი: | [?] |
|  | პოზიცია / სტატუსი: | [?] |
|  | **საკონტაქტო პირის ინფორმაცია:** |  |
|  | სახელი გვარი: | [?] |
|  | პოზიცია / სტატუსი: | [?] |
|  | ტელეფონი: | [?] |
|  | ელ. ფოსტა:: | [?] |
|  | **საბანკო რეკვიზიტები:** |  |
|  | ბანკის დასახელება: | [?] |
|  | ბანკის კოდი: | [?] |
|  | ანგარიში: | [?] |
|  |  |  |
|  | **შემსრულებელი:** |  |
|  | სახელწოდება (საფირმო)/სახელი, გვარი: | [?] |
|  | საიდენტიფიკაციო /პირადი ნომერი: | [?] |
|  | იურიდიული/საცხოვრებელი მისამართი: | [?] |
|  | საფოსტო (ფაქტიური) მისამართი: | [?] |
|  | **წარმომადგენელი (ხელმომწერი):** |  |
|  | სახელი გვარი: | [?] |
|  | პირადი ნომერი: | [?] |
|  | პოზიცია / სტატუსი: | [?] |
|  | **საკონტაქტო პირის ინფორმაცია:** |  |
|  | სახელი გვარი: | [?] |
|  | პოზიცია / სტატუსი: | [?] |
|  | ტელეფონი: | [?] |
|  | ელ. ფოსტა: | [?] |
|  | **საბანკო რეკვიზიტები** |  |
|  | ბანკის დასახელება: | [?] |
|  | ბანკის კოდი: | [?] |
|  | ანგარიში: | [?] |

1. **ხელშეკრულების საგანი** 
   1. წინამდებარე ხელშეკრულების (შემდგომში - **ხელშეკრულება**) საფუძველზე და მისი პირობების შესაბამისად **შემსრულებელი** იღებს ვალდებულებას გაუწიოს და გადასცეს **დამკვეთს** **ხელშეკრულებით** განსაზღვრული მომსახურება (შემდგომში - **მომსახურება**), ხოლო **დამკვეთი** იღებს ვალდებულებას გადაუხადოს **შემსრულებელს** მომსახურეობის საფასური (შემდგომში - **მომსახურების ღირებულება**) და მიიღოს შესრულებული მომსახურება **ხელშეკრულებით** გათვალისწინებული წესითა და პირობებით.
   2. **მომსახურების** აღწერა, მისი შესრულების პირობები და ვადები, აგრეთვე **მომსახურების** **ღირებულება** და მისი გადახდის პირობები განისაზღვრება შემდეგნაირად:

|  |  |  |
| --- | --- | --- |
|  | **მომსახურების** აღწერა: | [**მომსახურების** დეტალური აღწერა, მახასიათებლები, პირობები, ეტაპები] |
|  | **მომსახურეობის შესრულების ვადები:** |  |
|  | მომსახურების დაწყების თარიღი: | [?] |
|  | მომსახურების დასრულების თარიღი: | [?] |
|  | **მომსახურების/მომსახურების** შედეგად მიღებული პროდუქტის მიწოდების ვადა და ადგილი: | [?] |
|  | **მომსახურების/მომსახურების** შედეგად მიღებული პროდუქტის ვარგისიანობის გარანტიის პირობები (ასეთის არსებობის შემთხვევაში)**:** | [?] |
|  | **მომსახურების ღირებულება:** |  |
|  | ოდენობა და ვალუტა: | [?] |
|  | კანონმდებლობით გათვალისწინებული გადასახადების/გადასახდელების ჩათვლით / გარეშე: | [?] |
|  | ანგარიშსწორების პირობები: | [?] |
|  | ანგარიშსწორების წესი: | **მხარეთა** შორის ანგარიშსწორება წარმოებს ნაღდი ან/და უნაღდო ანგარიშსწორების წესით. ანგარიშსწორება განხორციელდება საქართველოს ეროვნულ ვალუტაში, გადახდის დღეს საქართველოს ეროვნული ბანკის მიერ დადგენილი ოფიციალური კურსის შესაბამისად. უნაღდო ანგარიშსწორებისას თანხები უნდა ჩაირიცხოს შესაბამისი მხარის **ხელშეკრულებით** განსაზღვრულსაბანკო ანგარიშზე ან **მხარეთა** მიერ დამატებით შეთანხმებულ სხვა საბანკო ანგარიშზე |
|  | **სხვა პირობები (ასეთის არსებობის შემთხვევაში):** | [?] [მაგალითად: **მომსახურების** მიღება-ჩაბარება საჭიროებს **მხარეთა** შორის გაფორმებული მიღება-ჩაბარების აქტით დადასტურებას] |

1. **მომსახურების მიღების პირობები**
   1. **მომსახურება** ან მისი ნაწილი (ეტაპი) შესრულებულად ჩაითვლება, აღნიშნულის თაობაზე მიღება–ჩაბარების აქტის გაფორმების დღიდან (შემდგომში – **მიღება–ჩაბარება**), თუ **ხელშეკრულების** დანართით, ასეთის არსებობის შემთხვევაში, სხვაგვარად არ იქნა განსაზღვრული.
   2. **შემსრულებლის** მიერ **ხელშეკრულების** მოქმედების განმავლობაში და მის ფარგლებში გაწეული მომსახურეობა და მომსახურების შედეგად მიღებული პროდუქტი წარმოადგენს **დამკვეთის** საკუთრებას.
2. **ხელშეკრულების შესრულების კონტროლი** 
   1. **დამკვეთს** უფლება აქვს **ხელშეკრულების** შესრულების ნებისმიერ ეტაპზე გააკონტროლოს **შემსრულებლის** მიერ ნაკისრი ვალდებულებების შესრულება;
   2. **შემსრულებელი** ვალდებულია **დამკვეთის** მოთხოვნისთანავე უზრუნველყოს **დამკვეთი** კონტროლის ჩატარებისათვის აუცილებელი სამუშაო პირობებით, **დამკვეთის** მოთხოვნის შესაბამისად.
3. **განცხადებები და გარანტიები**
   1. **შემსრულებელი** აცხადებს და იძლევა გარანტიას, რომ:
      1. **ხელშეკრულების** დადების / ხელმოწერის დროისათვის არის / იქნება ქმედუნარიანი (მათ შორის, შექმნილი კანონმდებლობით დადგენილი წესით) და გააჩნია ამ **ხელშეკრულებით** დაკისრებულ ფუნქციათა და მოვალეობათა შესრულებისთვის აუცილებელი ცოდნა, ნებართვა და კვალიფიკაცია;
      2. **ხელშეკრულების** დადების / ხელმოწერისა და შესრულებისათვის საჭირო უფლებამოსილების მიზნით მის მიერ მოპოვებულია ყველა აუცილებელი თანხმობა, ნებართვა, მინდობილობა თუ საქართველოს კანონმდებლობით გათვალისწინებული უფლებამოსილება (სერტიფიკატი / ნებართვა / ლიცენზია);
      3. **ხელშეკრულება** იდება / დაიდება მის მიერ ნებაყოფლობით, **დამკვეთის** ან მესამე პირის მხრიდან მის მიმართ ძალადობის, მუქარის, მოტყუების, შეცდომის ან / და რაიმე სხვა გარემოების გამოყენების გარეშე;
      4. **ხელშეკრულების** დადება და შესრულება არ იწვევს / გამოიწვევს იმ სახელშეკრულებო, სასამართლო (მათ შორის, საარბიტრაჟო სასამართლო), საკანონმდებლო ან / და სხვა ვალდებულებების დარღვევას, რომელთა დაცვაზეც ის პასუხისმგებელია;
      5. **ხელშეკრულების** დადების / ხელმოწერის მომენტისათვის, ის არ მონაწილეობს არც ერთ დავაში (მოსარჩელის, მოპასუხის, მესამე პირის ან / და სხვა სახით), რითაც საფრთხე ექმნება **ხელშეკრულების** პირობების შესრულებას;
      6. **ხელშეკრულების** დადების / ხელმოწერისა და მოქმედების მთელი პერიოდისათვის მისი საქმიანობა ან / და ქმედება შესაბამისობაში არის / იქნება საკუთარ წესდებასთან ან / და სხვა მარეგულირებელ დოკუმენტთან და ადგილობრივ ან / და საერთაშორისო კანონმდებლობასთან;
      7. **ხელშეკრულების** დადების / ხელმოწერისა და მოქმედების მთელი პერიოდისათვის იგი იცავს და დაიცავს ნებისმიერი ხელშეკრულების ან / და სხვა გარიგების პირობებს, ან / და სხვა ვალდებულებებს, რომელთა შეუსრულებლობამაც შესაძლოა უარყოფითი ზეგავლენა იქონიოს **შემსრულებლის** მიერ **ხელშეკრულებით** ნაკისრი ვალდებულებების შესრულებაზე;
      8. მისი ქმედება არ არის / იქნება მიმართული **დამკვეთის** მოტყუებისაკენ. აღნიშნული პრინციპის გათვალისწინებით **ხელშეკრულების** დასადებად ან მის საფუძველზე და შესასრულებლად, მის მიერ **დამკვეთისთვის** წარდგენილი დოკუმენტი ან / და ინფორმაცია მისი წარმოდგენის მომენტისათვის ასევე არის / იქნება უტყუარი, ზუსტი და სრული. ამასთანავე, მისთვის ცნობილია, რომ ყალბი დოკუმენტების ან / და ინფორმაციის მიწოდება კანონმდებლობის შესაბამისად წარმოადგენს დასჯად ქმედებას;
      9. მისთვის ცნობილია, რომ **დამკვეთის** პოლიტიკა მკაცრად კრძალავს დირექტორის, უფლებამოსილი პირის, წარმომადგენლის, თანამშრომლის, სხვა პერსონალის ან მასთან დაკავშირებული პირის ან / და მისი აფილირებული პირის მონაწილეობას იმგვარ ქმედებებში, რაც გულისხმობს ღირებულების მქონე რაიმე ნივთის / არამატერიალური ქონებრივი სიკეთის შეთავაზებას ან მიღებას (პირდაპირ თუ არაპირდაპირ), ამა თუ იმ პირის, **დამკვეთის**, მასთან დაკავშირებული პირის ან / და მისი აფილირებული პირის ან მისი კლიენტის მიერ სარგებლის მიღების, ბიზნესის არაკეთილსინდისიერად მოპოვების ან შენარჩუნების ან / და სხვაგვარი ბიზნეს უპირატესობის მიღების მიზნით;
      10. მას ან მასთან დაკავშირებული პირს ან / და მის აფილირებულ პირს:
          1. პირდაპირ ან არაპირდაპირ არ გადაუხდია ან მიუღია (ან ჩართულა რაიმე გარიგებაში, რომლის მიხედვითაც უნდა გადაიხადოს ან მიიღოს), ნებისმიერი უკანონო ან / და დაფარული საკომისიო, ქრთამი, სასყიდელი ან ანაზღაურება, რაც შეიძლება უკავშირდებოდეს **ხელშეკრულებას**;
          2. არ განუხორციელებია რაიმე ქმედება (ფარული შეთანხმების ჩათვლით), რასაც შესაძლოა გავლენა მოეხდინა მომსახურების შესყიდვის პროცესზე ან **ხელშეკრულების** დადებაზე;
          3. არ შეუთავაზებია ან მიუღია ღირებულების მქონე რაიმე ნივთი / არამატერიალური ქონებრივი სიკეთე, რასაც შეიძლება გავლენა მოეხდინა **დამკვეთის**, მისი დირექტორის, უფლებამოსილი პირის, წარმომადგენლის, თანამშრომლის, სხვა პერსონალის ან მასთან დაკავშირებული პირის ან / და მისი აფილირებული პირის ქმედებებზე, ასევე რომელიმე ზემოაღნიშნული პირის მხრიდან არ ჰქონია ადგილი მუქარას მისი ქონების ან რეპუტაციის მიმართ, ბიზნეს უპირატესობის არაკეთილსინდისიერად მოპოვების, ან ბიზნესის წარმოების მიზნით;
          4. სხვაგვარად არ ყოფილა ჩაბმული კორუფციულ საქმიანობაში.
          5. **დამკვეთის** პოლიტიკის ან ნებისმიერი ზემოაღნიშნული დებულების დარღვევა გამოიწვევს მის დაუყოვნებლივ დისკვალიფიკაციას მომსახურების შესყიდვის პროცესიდან ან / და **ხელშეკრულების** შეწყვეტას. ამასთან, ამგვარი დისკვალიფიკაცია ან / და **ხელშეკრულების** შეწყვეტა არ გამორიცხავს **შემსრულებლის** ან / და მისი დირექტორის, უფლებამოსილი პირის, წარმომადგენლის, თანამშრომლის, სხვა პერსონალის ან მასთან დაკავშირებული პირის ან / და მისი აფილირებული პირის პასუხისმგებლობას და შესაბამის სანქციებს, რაც გათვალისწინებულია კანონმდებლობით (მათ შორის, ყოველგვარი შეზღუდვის გარეშე, სისხლის სამართლის პასუხისმგებლობასაც).
   2. **შემსრულებელი** დაუყოვნებლივ წერილობით აცნობებს **დამკვეთს** ყველა იმ გარემოებ(ებ)ის შესახებ, რომელიც შეიძლება წინააღმდეგობაში მოვიდეს მის აღნიშნულ განცხადებებთან და გარანტიებთან ან / და გამოიწვიოს მათი დარღვევა; ასევე, ნებისმიერი ისეთი გარემოების დაწყების ან დადგომის შესახებ, რითაც საფრთხე შეექმნება **შემსრულებლის** მიერ **ხელშეკრულებით** ნაკისრი ვალდებულებების სრულად და ჯეროვნად შესრულებას.
   3. **მხარეები** აცხადებენ და აცნობიერებენ, რომ **დამკვეთი** მხოლოდ **შემსრულებლის** ზემოაღნიშნული განცხადებების და გარანტიების საფუძველზე და მათზე დაყრდნობით დებს / დადებს და შეასრულებს **ხელშეკრულებას**.
4. **მხარეთა უფლება-მოვალეობები**
   1. **შემსრულებელი** ვალდებულია:
      1. შეასრულოს **ხელშეკრულებით** ნაკისრი ვალდებულებები სრულად და ჯეროვნად, **ხელშეკრულებით** და საქართველოს კანონმდებლობით დადგენილი წესით;
      2. შეასრულოს **დამკვეთის** მითითებები და არ იმოქმედოს **დამკვეთის** ინტერსების საწინააღმდეგოდ; ამასთან, **დამკვეთის** მოთხოვნის შემთხვევაში, მისცეს ახსნა-განმარტებები მესამე პირებს (მათ შორის სახელმწიფო და კერძო ორგანიზაციებს) მის მიერ **ხელშეკრულების** საფუძველზე განხორციელებულ მომსახურებასთან დაკავშირებით;
      3. უზრუნველყოს **მომსახურეობის** მიწოდება / **დამკვეთის** საკუთრებაში გადაცემა **ხელშეკრულებით** დადგენილ ვადებში;
      4. **ხელშეკრულებით** დადგენილ ვადებში მომსახურეობის მიუწოდებლობის ან / და **ხელშეკრულებით** დადგენილი პირობების დარღვევის შემთხვევაში, **დამკვეთი** უფლებამოსილია დაარიცხოს, ხოლო **შემსრულებელი** ვალდებულია გადაუხადოს **დამკვეთს** პირგასამტეხლო, რომლის ოდენობაც, ასეთის არსებობის შემთხვევაში, მითითებულია ხელშეკრულებაში;
      5. მიაწოდოს / საკუთრებაში გადასცეს **დამკვეთს** უფლებრივად და ნივთობრივად უნაკლო **მომსახურეობა/მომსახურების** შედეგად მიღებული პროდუქტი; ამასთან, **მომსახურეობაში/მომსახურების** შედეგად მიღებულ **პროდუქტში** ნაკლის აღმოჩენის შემთხვევაში, საკუთარი ძალებით დაუყოვნებლივ აღმოფხვრას ნაკლი, წინააღმდეგ შემთხვევაში **დამკვეთი** უფლებამოსილია: ა) ცალმხრივად შეწყვიტოს **ხელშეკრულების** მოქმედება და მოითხოვოს ნაკლის შედეგად მიყენებული ზიანის ანაზღაურება; ბ) თავად აღმოფხვრას ნაკლი და მოითხოვოს **შემსრულებლისგან** **ხელშეკრულების** ღირებულების შემცირება;
      6. **შემსრულებელი** ვალდებულია გაუწიოს **დამკვეთს** **ხელშეკრულებით** გათვალისწინებული მომსახურეობა პირადად და არ გადაანდოს სრულად ან ნაწილობრივ მესამე პირს **დამკვეთის** წინასწარი თანხმობის გარეშე. ამასთან, მესამე პირისთვის **დამკვეთის** თანხმობით **ხელშეკრულებით** გათვალისწინებული **მომსახურეობის** სრულად ან ნაწილობრივ გადანდობის შემთხვევაში, **შემსრულებელი** პირადად და სოლიდარულად არის პასუხისმგებელი ამგვარი მესამე პირის ქმედებებზე;
   2. **დამკვეთი** ვალდებულია:
      1. მიაწოდოს **შემსრულებელს** ყველა საჭირო დოკუმენტაცია, ინფორმაცია რაც აუცილებელია **შემსრულებლის** მიერ **ხელშეკრულებით** გათვალისწინებული ვალდებულებების ზუსტი და ჯეროვანი შესრულებისთვის თუ **ხელშეკრულებით** სხვა რამ არ არის გათვალისწინებული;
      2. მოახდინოს ანგარიშსწორება **შემსრულებელთან** **ხელშეკრულებით** დადგენილი პირობების შესაბამისად;
   3. **შემსრულებელი** უფლებამოსილია:
      1. მოსთხოვოს **დამკვეთს** **ხელშეკრულებით** გათვალისწინებული ვალდებულებების ზუსტი და დროული შესრულება;
   4. **დამკვეთი** უფლებამოსილია:
      1. მოსთხოვოს **შემსრულებელს** **ხელშეკრულებით** გათვალისწინებული ვალდებულებების ზუსტი და დროული შესრულება;
      2. გამოიყენოს **ხელშეკრულების** საფუძველზე შესრულებული **მომსახურეობა/მომსახურების შედეგად მიღებულ პროდუქტი**  თავისი შეხედულებისამებრ, **შემსრულებლის** რაიმე თანხმობის გარეშე;
5. **კონფიდენციალურობა და ინტელექტუალური საკუთრების დაცვა**
   1. **შემსრულებელი** ვალდებულია არ დაუშვას, **მხარეებს** შორის სახელშეკრულებო ურთიერთობის პროცესში მიღებული ინფორმაციის, დოკუმენტაციის და სხვა ცნობების, რომლებიც წარმოადგენენ კონფიდენციალურ ინფორმაციას (მიუხედავად იმისა წერილობითი ფორმის იქნება ეს თუ ზეპირი), მესამე პირებზე გადაცემა / გაცნობა;
   2. ინფორმაციის კონფიდენციალურობის დაცვის ვალდებულება მოქმედებს განუსაზღვრელი ვადით ვიდრე **მხარეები** არ შეთანხმდებიან მათ გაუქმებაზე / შეწყვეტაზე. კონფიდენციალურობის დაცვის ვალდებულების დარღვევად არ იქნება მიჩნეული კონფიდენციალურად მიჩნეული ინფორმაციის გამჟღავნება ან / და მიწოდება კანონმდებლობით გათვალისწინებულ შემთხვევებში;
   3. **მხარეები** აღიარებენ და თანხმდებიან, რომ **შემსრულებლის** მიერ **ხელშეკრულების** მოქმედების პერიოდში და საფუძველზე შექმნილ ნებისმიერი ფორმის და შინაარსის მომსახურეობაზე და კანონმდებლობით განსაზღვრულ საავტორო და მომიჯნავე უფლებების ნებისმიერი ფორმის და შინაარსის ობიექტზე, სრულად ვრცელდება **დამკვეთის** ინტელექტუალური საკუთრების უფლება, რაც გამორიცხავს **შემსრულებლის** ან / და მესამე პირის ნებისმიერ უფლებას და პრეტენზიას ამგვარ უფლებაზე ან / და საგანზე.
   4. **მხარეები** თანხმდებიან, რომ **შემსრულებლის** მიერ ზემოაღნიშნული პუნქტებით ან / და მათ საფუძველზე დადგენილი ნებისმიერი ვალდებულების დარღვევა ჩაითვლება **შემსრულებლის** მიერ **ხელშეკრულებით** ნაკისრი ვალდებულებების უხეშ დარღვევად და შესაბამისად წარმოადგენს **ხელშეკრულების** შეწყვეტის უპირობო საფუძველს. ამასთან, **შემსრულებელი** ვალდებულია აუნაზღაუროს **დამკვეთს** მიყენებული ზიანი საქართველოს კანონმდებლობით დადგენილი წესით.
6. **ფორს-მაჟორი**
   1. ფორს-მაჟორის მოქმედების განმავლობაში არც ერთი **მხარე** არ აგებს პასუხს **ხელშეკრულებით** ნაკისრი ვალდებულებების სრულად ან ნაწილობრივ შეუსრულებლობისათვის ან არაჯეროვნად შესრულებისათვის.
   2. მხარე, რომელსაც დაუდგა ფორს-მაჟორი, ვალდებულია პირველივე შესაძლებლობისთანავე, აცნობოს მეორე მხარეს შესაბამისი ფორს-მაჟორული გარემოებ(ებ)ის და მისი / მათი სავარაუდო ხანგრძლივობის შესახებ, წინააღმდეგ შემთხვევაში, იგი კარგავს უფლებას დაეყრდნოს ფორს-მაჟორის არსებობას, როგორც პასუხისმგებლობისგან გათავისუფლების საფუძველს.
   3. შეტყობინებაში მითითებული ფორს-მაჟორული გარემოებ(ებ)ი, თუ ისინი არ წარმოადგენენ საყოველთაოდ აღიარებულ ფაქტებს (გარემოებებს) ან მეორე მხარეს ეჭვი შეაქვს მათ ნამდვილობაში, უნდა დადასტურდეს კანონმდებლობით განსაზღვრული უფლებამოსილი ორგანოს მიერ.
   4. თუ ფორს-მაჟორის მოქმედება 30 (ოცდაათი) კალენდარულ დღეზე მეტ ხანს გრძელდება, მხარე უფლებამოსილია შეწყვიტოს **ხელშეკრულება**, **ხელშეკრულებითა** და კანონმდებლობით დადგენილი წესით.
7. **მხარეთა პასუხისმგებლობა**
   1. **ხელშეკრულებით** გათვალისწინებული სამუშაოს შესრულებისას, **შემსრულებელი** სრულად აგებს პასუხს სამუშაოს მიმდინარეობის და შესრულების უსაფრთხოებაზე (მათ შორის, ცალსახად და უპირობოდ ვალდებულია, რაზეც **შემსრულებელი** აცხადებს, რომ აქვს / ექნება სამუშაოს შესრულების ნებისმიერ ეტაპზე უბედური შემთხვევის დაზღვევა თავისთვის ან / და ყველა იმ პირისთვის, რომელიც ასრულებს სამუშაოს) და იღებს სრულ პასუხისმგებლობას იმ ზიანზე / ზარალზე, რაც შეიძლება მიადგეს **დამკვეთს** ან / და ნებისმიერ მესამე პირს სამუშაოს შესრულებისას, თუ აღნიშნული პირდაპირ ან არაპირდაპირ გამოწვეულია **შემსრულებლის** ქმედებით ან / და მის მიერ დარღვეული იქნა სამუშაოს შესრულებისთვის დადგენილი კანონმდებლობით გათვალისწინებული ან / და **ხელშეკრულებით** შეთანხმებული რომელიმე ნორმა / დათქმა / მოთხოვნა ან / და პირობა.
   2. **შემსრულებლის** მიერ **ხელშეკრულებით** ნაკისრი ნებისმიერი ვალდებულების დარღვევისათვის **დამკვეთი** უფლებამოსილია **შემსრულებელს** მოსთხოვოს და ასეთ შემთხვევაში **შემსრულებელი** ვალდებულია **დამკვეთს** გადაუხადოს ერთჯერადი პირგასამტეხლო **მომსახურების ღირებულების** ჯამური მოცულობის 2.5%-ის ოდენობით ან / და ყოველდღიური პირგასამტეხლო თითოეული შესაბამისი ვალდებულების სრულად და ჯეროვნად შესრულებამდე ყოველი ვადაგადაცილებული დღისათვის (სრული ან არასრული) **მომსახურების ღირებულების** 0.5%-ის ოდენობით;
   3. **დამკვეთის** მიერ **ხელშეკრულებით** ნაკისრი ფინანსური ვალდებულების დარღვევისათვის **შემსრულებელი** უფლებამოსილია **დამკვეთს** მოსთხოვოს და ასეთ შემთხვევაში **დამკვეთი** ვალდებულია **შემსრულებელს** გადაუხადოს ყოველდღიური პირგასამტეხლო ფინანსური ვალდებულების შესრულებამდე ყოველი ვადაგადაცილებული დღისათვის (სრული ან არასრული) იმ მომენტისთვის შესასრულებელი ფინანსური ვალდებულების 0.5%-ის ოდენობით;
   4. **მხარეები** იღებენ ვალდებულებას აუნაზღაურონ ერთმანეთს მათ მიერ **ხელშეკრულების** სრულად ან ნაწილობრივ შეუსრულებლობის ან არაჯეროვნად შესრულების შედეგად მიყენებული ზიანი (ზარალი) კანონმდებლობით ან / და **ხელშეკრულებით** დადგენილი წესით, ხოლო ზარალის ანაზღაურება **მხარეებს** არ ათავისუფლებს **ხელშეკრულებით** ნაკისრი ვალდებულებების შესრულებისაგან (გადახდისაგან).
   5. მიუხედავად **ხელშეკრულებით** განსაზღვრული გარანტიებისა, **შემსრულებლის** მიერ **ხელშეკრულებით** ნაკისრი ვალდებულებების სრულად და ჯეროვნად შესრულების უზრუნველსაყოფად და შესაბამისად **დამკვეთის** უფლებებისა და მოთხოვნების უზრუნველყოფის მიზნით, **შემსრულებელი** აცხადებს წინასწარ თანხმობას **დამკვეთის** სრულ უფლებამოსილებაზე, საკუთარი შეხედულებისამებრ არ გადაუხადოს **შემსრულებელს** **ხელშეკრულებით** გათვალისწინებული გადასახდელი (მომსახურების ღირებულება და სხვა), რაც შესაბამისი მოცულობით ჩაითვლება (გაიქვითება) **შემსრულებლის** მიერ **დამკვეთისთვის** **ხელშეკრულებით** გათვალისწინებული გადასახდელის (პირგასამტეხლო, ზიანის (ზარალის) ანაზღაურება და სხვა) ანგარიშში;
8. **ხელშეკრულების მოქმედება და შეწყვეტა**
   1. **ხელშეკრულება** ძალაში შედის **მხარეთა** მიერ მისი ხელმოწერის მომენტიდან (თუ **ხელშეკრულების** 2.2.2 პუნქტით სხვაგვარად არ იქნა განსაზღვრული) და მოქმედებს **მხარეთა** მიერ **ხელშეკრულებით** ნაკისრი ვალდებულებების სრულად და ჯეროვნად შესრულებამდე.
   2. **ხელშეკრულება** შესაძლებელია ვადამდე შეწყდეს:
      1. **მხარეთა** შორის გაფორმებული წერილობითი შეთანხმების საფუძველზე;
      2. **ხელშეკრულებით** ან / და მოქმედი კანონმდებლობით დადგენილ სხვა შემთხვევებში;
      3. **დამკვეთის** მიერ თუ **შემსრულებელი** არღვევს **ხელშეკრულებით** ნაკისრ ვალდებულებებს ან / და უარს აცხადებს **ხელშეკრულებით** ნაკისრი ვალდებულებების შესრულებაზე;
   3. **ხელშეკრულების** ვადაზე ადრე შეწყვეტა დასაშვებია, შეწყვეტის თაობაზე მეორე **მხარისათვის** არანაკლებ 15 (თხუთმეტი) კალენდარული დღით ადრე შეტყობინების შემდეგ.
   4. **ხელშეკრულების** სრულად ან ნაწილობრივ შეწყვეტა არ ათავისუფლებს **მხარეს** **ხელშეკრულებით** ნაკისრი ან / და კანონმდებლობით დადგენილი ვალდებულებების სრულად და ჯეროვნად შესრულებისაგან (გადახდისაგან).
   5. **ხელშეკრულების** მოქმედების ვადის გასვლამდე ნებისმიერი მიზეზით შეწყვეტის შემთხვევაში, **დამკვეთი** უფლებამოსილია მოითხოვოს, მის მიერ **შემსრულებლისათვის** ავანსის სახით გადახდილი **მომსახურების ღირებულება** (ასეთის არსებობის შემთხვევაში), ხოლო **შემსრულებელი** ვალდებულია გადაუხადოს **დამკვეთს**, აღნიშნული თანხა ასეთის მოთხოვნიდან 5 (ხუთი ) სამუშაო დღის ვადაში;
9. **პრეტენზიები და დავები**
   1. **ხელშეკრულებიდან** გამომდინარე პრეტენზიები **მხარეებმა** შეიძლება ერთმანეთს წაუყენონ წერილობით ან / და ზეპირად. პრეტენზიის მიმღები **მხარე** ვალდებულია პრეტენზიის მიღებიდან 15 (თხუთმეტი) კალენდარული დღის ვადაში მთლიანად ან ნაწილობრივ დააკმაყოფილოს წამოყენებული პრეტენზია, ან წერილობით ან / და ზეპირად აცნობოს მეორე **მხარეს** მის დაკმაყოფილებაზე უარის თქმის შესახებ.
   2. **ხელშეკრულების** ირგვლივ წამოჭრილი ნებისმიერი დავა (მათ შორის, **ხელშეკრულების** არსებობასთან, ინტერპრეტაციასთან, შესრულებასთან და აღსრულებასთან დაკავშირებით) წყდება მოლაპარაკებით. დავის მოუგვარებლობის შემთხვევაში, **მხარეები** მიმართავენ სასამართლოს. ამასთან, **მხარეები** თანხმდებიან, რომ დავასთან დაკავშირებით პირველი ინსტანციის სასამართლოს მიერ **დამკვეთის** სასარგებლოდ მიღებული გადაწყვეტილება მიქცეული იქნება დაუყოვნებლივ აღსასრულებლად.
   3. მიუხედავად, **ხელშეკრულების** **11.2.** პუნქტით განსაზღვრული დებულებისა, იმ შემთხვევაში თუ **მხარეთა** შორის დავა უკვე არ არის გადაცემული სასამართლოში განსახილველად, **დამკვეთი** უფლებამოსილია საკუთარი შეხედულებისამებრ დავის გადასაწყვეტად მიმართოს არბიტრაჟს **ხელშეკრულების** **11.4.** პუნქტით განსაზღვრული საარბიტრაჟო შეთანხმების შესაბამისად. ასეთ შემთხვევაში, **შემსრულებელი** სრულად და უპირობოდ ეთანხმება ამ პუნქტით გათვალისწინებულ საარბიტრაჟო დათქმას და გამოთქვამს თანხმობას დავის განხილვა მოხდეს არბიტრაჟში.
   4. **მხარეები** თანხმდებიან, რომ **ხელშეკრულებიდან** (მათ შორის მისი **დანართიდან**) გამომდინარე ნებისმიერი დავის **ხელშეკრულების** **11.3.** პუნქტით გათვალისწინებული წესით არბიტრაჟისათვის გადაცემის შემთხვევაში:
      1. სადაო საკითხ(ებ)ი განსახილველად და საბოლოოდ გადასაწყვეტად გადაეცემა შ.პ.ს. „დავების განმხილველ ცენტრს” (საიდენტიფიკაციო ნომერი: 204547348; ვებ-გვერდი: [www.drc-arbitration.ge](http://www.drc-arbitration.ge)) (შემდგომში - **მუდმივმოქმედი არბიტრაჟი**), ან მის სამართალმემკვიდრეს;
      2. საარბიტრაჟო განხილვა ჩატარდება საქართველოში (ქ. თბილისში), ქართულ ენაზე, ქართული სამართლის ნორმების (კანონმდებლობის) შესაბამისად და **მუდმივმოქმედი არბიტრაჟის** რეგლამენტის / დებულების იმ რედაქციის შესაბამისად, რომელიც იქნება მოქმედი საარბიტრაჟო სარჩელის მიღების თარიღისათვის და ამასთან, სრულად ან ნაწილობრივ არ იქნება შეუსაბამო ამ პუნქტით განსაზღვრულ საარბიტრაჟო შეთანხმებასთან, თუ **ხელშეკრულებით** სხვა რამ არ არის გათვალისწინებული ან **მხარეთა** დამატებითი წერილობითი შეთანხმებით სხვაგვარად არ იქნა განსაზღვრული;
10. **კომუნიკაცია მხარეთა შორის**
    1. **მხარეთა** შორის ნებისმიერი ოფიციალური ურთიერთობა უნდა ატარებდეს წერილობით ფორმას. **მხარისათვის** გათვალისწინებული წერილობითი შეტყობინება მას შეიძლება მიეწოდოს პირადად ან გაეგზავნოს კურიერის (მათ შორის, საერთაშორისო კურიერის) ან საფოსტო გზავნილის (მათ შორის, დაზღვეული წერილის) საშუალებით. ოპერატიულობის მიზნით და ქვემოთ მოცემული დებულებების გათვალისწინებით, დასაშვებია მეორე **მხარისათვის** შეტყობინების მიწოდება ელექტრონული ფოსტის ან **დამკვეთის** მიერ დადგენილი ნებისმიერი სხვა ოპერატიული საშუალებით გაგზავნის გზით, იმ პირობით, რომ მეორე **მხარის** მოთხოვნის შემთხვევაში, ამგვარი მოთხოვნიდან გონივრულ ვადაში მას წარედგინება შეტყობინება წერილობითი ფორმითაც.
    2. შეტყობინება ჩაბარებულად ითვლება ადრესატის მიერ მისი მიღების დღეს თუ შეტყობინების მიღება დადასტურებულია ადრესატის მიერ (მათ შორის, ელექტრონული დოკუმენტით, ქვითრით, შეტყობინების შესაბამისი სხვა საშუალებით და ა.შ.). თუ შეტყობინების მიღება არ არის დადასტურებული ადრესატის მიერ, ნებისმიერი ასეთი შეტყობინება მიიჩნევა სათანადო წესის შესაბამისად გაგზავნილად და მიღებულად:
       1. კურიერის ან დაზღვეული საფოსტო გზავნილის მეშვეობით წერილობითი შეტყობინების გაგზავნის შემთხვევაში ჩაბარების დადასტურების თარიღის დღეს;
       2. ელექტრონული ფოსტის ან / და სხვა ელექტრონული საშუალებით გაგზავნის შემთხვევაში – შესაბამისი ქმედების განხორციელებით შეტყობინების მიღების დადასტურების თარიღიდან.
    3. შეტყობინება მიღებულად ითვლება იმ შემთხვევაშიც, თუ შეტყობინების გამგზავნ **მხარეს** შეტყობინება დაუბრუნდება გაგზავნილ მისამართზე / საკონტაქტო მონაცემებზე შეტყობინების ადრესატის ადგილსამყოფელის არარსებობის გამო, ადრესატი უარს განაცხადებს შეტყობინების მიღებაზე, ან თავს აარიდებს მის მიღებას.
    4. **მხარეები** ურთიერთობას განახორციელებენ **ხელშეკრულებით** განსაზღვრულ მისამართებზე / საკონტაქტო მონაცემებზე (ან სხვა ნებისმიერ მისამართზე / საკონტაქტო მონაცემზე, რომელსაც ერთი **მხარე** აცნობებს მეორეს წერილობით). **მხარე** ვალდებულია აღნიშნული მისამართ(ებ)ის ან მათი რომელიმე მონაცემის ცვლილების შესახებ დროულად აცნობოს მეორე **მხარეს**,წინააღმდეგ შემთხვევაში, **მხარის** მიერ აღნიშნულ მისამართზე განხორციელებული ურთიერთობა (შეტყობინების გაგზავნა და სხვა) ჩაითვლება ჯეროვნად შესრულებულად.
    5. **ხელშეკრულებით** შეიძლება გათვალისწინებული იყოს შეტყობინების განხორციელება ამ მუხლის და შესაბამისი პუნქტებითგათვალისწინებული კომუნიკაციის კონკრეტულად ერთ–ერთი საშუალებით,ან განსხვავებული ფორმით.
11. **ცვლილებები და დამატებები**
    1. **ხელშეკრულებაში** ცვლილებებისა და დამატებების შეტანა დაიშვება წერილობითი ფორმით **მხარეთა** შეთანხმებით.
    2. **ხელშეკრულებაში** შეტანილი ცვლილებები და დამატებები წარმოადგენს **ხელშეკრულების** **დანართს** და მის განუყოფელ ნაწილს.
12. **სხვა პირობები**
    1. **მხარეები** ადასტურებენ, რომ **ხელშეკრულების** შინაარსი ზუსტად გამოხატავს **მხარეთა** ნებას და რომ მათ მიერ ნების გამოვლენა მოხდა **ხელშეკრულების** შინაარსის გონივრული განსჯის შედეგად და არა მარტოოდენ სიტყვა-სიტყვითი მნიშვნელობიდან.
    2. ნებისმიერი და ყოველი უფლება, რომელიც მიენიჭება **მხარეს** მეორე **მხარის** მიერ **ხელშეკრულების** ან / და კანონმდებლობის სრულად ან ნაწილობრივ დარღვევის შედეგად, კრებითია და დაემატება **ხელშეკრულებით** ან / და კანონმდებლობით მინიჭებულ ყველა სხვა უფლებას.
    3. ერთ-ერთი **მხარის** მხრიდან **ხელშეკრულების** ან / და კანონმდებლობის სრულად ან ნაწილობრივ დარღვევასთან დაკავშირებით მეორე **მხარის** მიერ მისთვის მინიჭებული უფლებების გამოუყენებლობა არ გავრცელდება **ხელშეკრულების** ან / და კანონმდებლობის ნებისმიერ შემდგომ დარღვევაზე.
    4. **ხელშეკრულების** რომელიმე მუხლ(ებ)ის, პუნქტ(ებ)ის ან / და ქვეპუნქტ(ებ)ის ბათილობა არ გამოიწვევს მთლიანად **ხელშეკრულების** ან / და მათი სხვა მუხლ(ებ)ის, პუნქტ(ებ)ის ან / და ქვეპუნქტ(ებ)ის ბათილობას. ბათილი დებულების ნაცვლად, გამოიყენება იმგვარი დებულება, რომლითაც უფრო ადვილად მიიღწევა **ხელშეკრულებით** (მათ შორის ბათილი დებულებით) გათვალისწინებული მიზანი.
    5. **ხელშეკრულებაში** მხოლობით რიცხვში გამოყენებული სიტყვები გულისხმობს მრავლობითს და პირიქით.
    6. **ხელშეკრულების** მუხლ(ებ)ი, პუნქტ(ებ)ი ან / და ქვეპუნქტ(ებ)ი დანომრილია და დასათაურებულია მხოლოდ მოხერხებულობისათვის და ამ ფაქტს **ხელშეკრულების** ინტერპრეტაციისათვის მნიშვნელობა არ ენიჭება.
    7. **ხელშეკრულებაში** გამუქებული ტექსტი მოყვანილია განმარტებულ ტერმინთა გამოსაყოფად, მხოლოდ მოხერხებულობისათვის და ამ ფაქტს **ხელშეკრულების** ინტერპრეტაციისათვის მნიშვნელობა არ ენიჭება.
    8. **ხელშეკრულების დანართზე** სრულად ვრცელდება **ხელშეკრულების** მუხლ(ებ)ის, პუნქტ(ებ)ის და ქვეპუნქტ(ებ)ის მოქმედება. ამასთან, **ხელშეკრულების** და **ხელშეკრულების** **დანართსა** პირობებს შორის წინააღმდეგობის ან შეუსაბამობის არსებობისას, ამგვარი **დანართის** პირობებს მიენიჭება უპირატესობა იმ საკითხებთან მიმართებაში, რომელთა დასარეგულირებლადაც დადებულია ამგვარი **დანართი**.
    9. **ხელშეკრულება** მისი ვალდებულებებითა და სარგოებით ვრცელდება და სავალდებულოა **მხარეთა** უფლებამონაცვლეების, თუ მემკვიდრეებისათვის / სამართალმემკვიდრეებისათვის, თუ **ხელშეკრულების** ან / და მისი / მათი მუხლ(ებ)ის, პუნქტ(ებ)ის და ქვეპუნქტ(ებ)ის შინაარსის გათვალისწინებით კანონმდებლობა სხვა რამეს არ ითვალისწინებს.
    10. **შემსრულებელს** უფლება არა აქვს **დამკვეთის** წინასწარი წერილობითი თანხმობის გარეშე **მესამე პირს** გადასცეს ან გადააბაროს მასზე **ხელშეკრულებით** (მათ შორის, მათი **დანართით**) ნაკისრი ნებისმიერი ვალდებულება ან მინიჭებული უფლება. **დამკვეთის** უარი გამორიცხავს ნებისმიერი ზემოაღნიშნული ქმედების ან / და გარიგების განხორციელების შესაძლებლობას და შესაბამისად ამ წესის დარღვევით განხორციელებული ქმედება ან / და გარიგება ბათილია და არ წარმოშობს სამართლებრივ შედეგებს, გარდა კანონმდებლობით ცალსახად განსაზღვრული შემთხვევებისა. ამასთან, ეს დებულება არ გულისხმობს დათქმას, რომ **შემსრულებელმა** პირადად უნდა შეასრულოს ვალდებულებები და არ გამორიცხავს **დამკვეთის** უფლებას მიიღოს **მესამე პირისაგან** შემოთავაზებული შესრულება, მიუხედავად იმისა თანახმაა თუ არა **შემსრულებელი**.
    11. **ხელშეკრულება** განიმარტება და რეგულირდება საქართველოში მოქმედი კანონმდებლობის შესაბამისად. იმ შემთხვევებში, რომლებიც არ არის გათვალისწინებული **ხელშეკრულებით**, **მხარეები** იხელმძღვანელებენ კანონმდებლობით დადგენილი შესაბამისი ურთიერთობის მარეგულირებელი ნორმებით ან / და დამატებით შეთახმებული პირობებით.
    12. **ხელშეკრულება** შედგნილია ქართულ ენაზე. თუ რომელიმე **მხარემ** არ იცის ქართული ენა ან / და მისი დამწერლობა, ან **მხარეებს** ან ერთ-ერთ **მხარეს** სურს, მაშინ **ხელშეკრულება** შესაძლოა შედგეს და დაიდოს ასევე **მხარეთათვის** მისაღებ სხვა ენაზეც. **ხელშეკრულების** ინტერპრეტაციისას უპირატესობა ენიჭება ქართულ ენაზე შედგენილ ტექსტს. აღნიშნული ნორმები ვრცელდება, ასევე, **მხარეთა** შორის ურთიერთობაზე ან / და **ხელშეკრულების**, თუ ნებისმიერი სხვა დოკუმენტის შედგენასა თუ ინტერპრეტაციაზე.
    13. **ხელშეკრულების** თითო იდენტური ეგზემპლარი გადაეცემა **მხარეებს**.

**მხარეთა ხელმოწერები**

**დამკვეთი /\_\_\_\_\_\_\_\_\_\_\_\_\_\_\_\_\_\_\_\_/ შემსრულებელი /\_\_\_\_\_\_\_\_\_\_\_\_\_\_\_\_\_\_\_\_/**